Kulikata ni Mandumbu a Ufulielo Kuchi Chinatuyukisa?
Longeso 6
Kulikata ni Mandumbu a Ufulielo Kuchi Chinatuyukisa?
Nichimwe chuma muchihasa kutukwika kuya ni kulikungulula ni mandumbu jetu. Yela ja Yehova chipwe ngwe kali ni yikatashi ya mwono, hanji kuhonga cha milimo ya tangwa ha tangwa, hindu kakusa tachi hanga alikungulule.
Kulikungulula chili chipema ku mwono wetu. Paulu hakuhanjika ni waze te apwile nikulikungulula no, yasoneka ngwenyi: “Tulitalenu umwe ni mukwo ni mukwo”. (A-Hepreu 10:24) Liji lino linalumbunuka ngwo “Hanga tulifunge,” chino che kulinyingika umwe ni mukwo. Maliji wano kanatwehe tachi hanga tupwe ni zango lia kunyonga akwetu. Yetwe mutuhasa kutwama kanawa ha kunyingika chize amwe asoko amu ufulielo anatwama kanawa chipwe mamona yitalingiso, hanji milonga yize ni yetwe tunamono.
Fupa masepa angunu. Mu yikungululo yetu, twakulitambula kanawa ngwe masepa aumwenemwene. Ha mashimbu akwo, twakuchiza amwe ma ola hanga tuhehe ni kusehejela hamuwika. Yika tunayuku hakupwa hamuwika? Tunalilongesa kulichichimieka umwe ni mukwo, chino chinakolesa zango lietu. Muze mandumbu jetu mapinda ni milonga, yetwe twakwakwasa hanga tukolese usepa wetu. (Yishima 17:17) Ha kulikungulula ni mandumbu eswe amu chikungulwila chetu, tunasolola ngwo, ‘tunalifunga umwe ni mukwo.’—1 A-Korindu12:25, 26.
Tunakukolweza hanga usakule masepa waze analinga upale wa Zambi. Yena muhasa kuwana masepa mukachi ka Yela ja Yehova. Nyi vumbi lieswe, kanda wecha nichimwe chikukwike kulikungulula ni yetwe.
▪ Mumu liaka kulikungulula hamuwika ni yetwe chili chipema?
▪ Tangwa lika yena muzanga kuya ku chikungulwila chetu?
[Chizulie ha lifwo 8]
Madagascar
[Chizulie ha lifwo 8]
Noruega
[Chizulie ha lifwo 8]
Líbano
[Chizulie ha lifwo 8]
Itália
cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn vec_Latn cjk_Latn por_Latn cjk_Latn spa_Latn cjk_Latn grn_Latn